Μπρόκολο με εύκολη μπεσαμέλ και καπνιστό τυρί
Απλό, απλούστατο φαγητό, που με την πλούσια κρέμα και το καπνιστό τυρί μετατρέπεται σε λαχταριστό φουρνιστό που θα αγαπήσουν όλοι, ακόμα και τα παιδιά.
4-5 μέτρια μπρόκολα, χωρισμένα σε μικρά μπουκετάκια, λίγο ελαιόλαδο για το ταψί, αλάτι, φρεσκοτριμμένο πιπέρι, 800 ml γάλα φρέσκο, 80 γρ. αλεύρι για όλες τις χρήσεις, 3 αυγά, 1/4 κουτ. γλυκού μοσχοκάρυδο, τριμμένο, 30 γρ. βούτυρο αγελάδας ή ελαιόλαδο, 200 γρ. καπνιστό τυρί της αρεσκείας μας, τριμμένο, αλάτι, φρεσκοτριμμένο πιπέρι
Για να ετοιμάσουμε το μπρόκολο με εύκολη μπεσαμέλ και καπνιστό τυρί προθερμαίνουμε τον φούρνο στους 170°C και λαδώνουμε ένα μέτριο ταψί.Σε άφθονο αλατισμένο νερό που κοχλάζει ρίχνουμε τα μπρόκολα και τα βράζουμε για 3  λεπτά, μέχρι να μισομαλακώσουν.Τα στραγγίζουμε και τα απλώνουμε ομοιόμορφα στο ταψί.Ρίχνουμε στον πολυκόφτη τα αυγά με το αλεύρι και το γάλα και τα χτυπάμε για 1-2 λεπτά, μέχρι να αναμειχθούν.Αδειάζουμε το μείγμα σε μια μικρή κατσαρόλα, ρίχνουμε αλατοπίπερο και το μοσχοκάρυδο και τα βράζουμε σε μέτρια φωτιά για περίπου 5 λεπτά, ανακατεύοντας με ξύλινη κουτάλα μέχρι να πήξει ελαφρώς.Αποσύρουμε από τη φωτιά, ρίχνουμε το βούτυρο και το τυρί και ανακατεύουμε.Αδειάζουμε την κρέμα πάνω από τα μπρόκολα και ψήνουμε για 35-40 λεπτά, μέχρι να ροδίσουν στην επιφάνεια και να σφίξει  η κρέμα.Ξεφουρνίζουμε και αφήνουμε για περίπου 10 λεπτά το φαγητό να ξεκουραστεί και να γίνει ελαφρώς χλιαρό.
Αλεύρι (ζύμες),Γάλα,Μπρόκολο